Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu sanoi, että Iran kykenee valmistamaan -
ydintaistelukärjen lähes saman tien, kun sopimus on solmittu.
Ulkoministeri Kerryn mukaan USA on tietoinen tuesta, -
jota Iran antaa shiiamuslimi- huthitaistelijoille Jemenissä.
Iranin ja USA:n viranomaisten viimeaikaiset lausunnot -
kertovat kasvavista erimielisyyksistä ydinsopimuksen ympärillä -
ja herättävät epäilyksiä sopimukseen pääsystä 30.6. mennessä.
USA:n presidentti Obama puolusti syntyvää Iranin ydinsopimusta.
Obama sanoi, että Iran pidettäisiin yli vuosikymmen tilanteessa, -
jossa se ei pysty valmistamaan ydin- asetta vuoden sisällä. Hän myönsi, -
että varoaika voi silti kutistua olemattomiin 13 vuoden kuluttua.
Pääministeri Netanjahu vastasi Obaman kommentteihin -
sanoen olevansa yhtä mieltä Obaman lausunnon kanssa.
Mutta toisin kuin Obama, Netanjahu sanoi, että varoaika -
ydintaistelukärjen valmistamiseen on jo sopimuksen ensihetkissä.
Israel on vakuuttunut, että ydin- sopimuksen solmimisen jälkeen -
Iranin on mahdollista valmistaa ydinase lähes saman tien.
Ydinpakotteiden purkamisen väistämätön seuraus on se, -
että Iran saavuttaa teollisen tuotanto- kapasiteetin ydinpommeja varten.
Vaihtoehto tälle huonolle sopimukselle ei ole sota.
Vaihtoehto on hyvä sopimus. Ja se voidaan saavuttaa.
Meidän on oltava lujia ja vaadittava ehdot, jotka ovat välttämättömiä -
Israelin ja Lähi-idän turvallisuudelle.
Pääministeri Netanjahu antoi kommenttinsa pääsiäislomaltaan -
Etelä-Israelista, jossa hän on vaimonsa ja poikiensa kanssa.
Nyt yhä kiristyvään tilanteeseen Iranin ja lännen välillä -
Jemenin konfliktiin liittyen.
USA:n ulkoministeri Kerry sanoi PBS-kanavan haastattelussa, -
että USA on perillä Iranin antamasta tuesta shiialais-huthitaistelijoille, -
jotka karkottivat Jemenin presidentin Mansour Hadin pois maasta.
Ulkoministeri Kerry toisti USA:n sitoumuksen Lähi-idän liittolaisiin, -
mukaan lukien Israeliin sekä saudien johtamaan sunniliittoumaan.
Hän varoitti Irania, että USA ei aio katsoa toimettomana, -
kun Lähi-idän vakautta horjutetaan.
Iran on kertonut lähettävänsä kaksi sotalaivaa Adeninlahdelle, -
Jemenin rannikolle. Iran ei myönnä avustavansa huthikapinallisia, -
jotka syrjäyttivät presidentin. Hyväksyykö hallintomme tämän?
Kuinka huolestunut hallinto on meneillään olevasta tilanteesta?
Olemme hyvin huolissamme tilanteesta, eikä tämä ole vain fakta.
On ilmeistä, että Iranista on lähetetty tarvikeapua.
Joka viikko on suoritettu monia lentoja, joista olemme hyvin perillä.
Olemme tietoisia avusta, jota Iran antaa Jemeniin.
Iranin on hyvä tietää, -
että USA ei aio katsella toimettomana, kun Lähi-idän vakautta horjutetaan, -
ja kun käynnissä on avoin ja rajat ylittävä sotatila.
Olemme siis erittäin huolissamme.
Olemme tehneet selväksi liittolaisillemme, -
että suoriudumme kahdesta tehtävästä yhtä aikaa.
Meillä on ensinnäkin kyky ymmärtää, -
että ydinaseistettu Iran on suurempi uhka kuin ydinaseeton Iran.
Pystymme samalla myös puuttumaan -
häiriöihin, jotka ovat kansainvälisen lain vastaisia -
tai uhkaavat Lähi-idän vakautta ja liittolaistemme intressejä.
Emme tietenkään hae tietoisesti selkkauksia.
Mutta emme aio hylätä liittolaisiamme.
Seisomme niiden rinnalla, jotka kokevat olonsa uhatuksi -
johtuen seurauksista, joita Iranin mahdolliset valinnat aiheuttavat.
Ulkoministeri Kerry toisti, että Iranin on suostuttava -
Kansainvälisen ydinenergiajärjestön (IAEA) kaikkiin vaatimuksiin.
Hän korosti, että sopimusta ei solmita, -
jollei Iran kerro aiemmista sotilaallisista ydintoiminnoistaan.
IAEA on jo kauan vaatinut, -
että Iranin on kerrottava aiemmista sotilaallisista ydintoimistaan.
Näyttää kuitenkin yhä enemmän siltä, että Iran ei sitä tee.
Onko USA valmis hyväksymään tämän?
Ei ole. Iranin on tehtävä se. Ja se tapahtuu.
Jos sopimus syntyy, he tekevät niin.
- Eli tuo tieto julkistetaan tai se on saatavilla ennen kesäkuun loppua?
Se tulee olemaan osana lopullista sopimusta. Sen on oltava.
Alustava ydinsopu saavutettiin viime viikolla Iranin ja P5+1-maiden -
(USA, Venäjä, Kiina, Ranska, Britannia ja Saksa) välillä.
Iranin ulkoministeri Zarif on kuitenkin hylännyt tiedotteen, -
jonka USA julkaisi sopimuksen jälkeen.
Siinä korostettiin Iranin myönnytyksiä, -
ja pakotteiden purkamisen sijaan puhuttiin niiden keskeyttämisestä, -
mikä tapahtuisi vasta kun Iran on suostunut sopimuksen ehtoihin.
USA:n on sitouduttava purkamaan kaikki Iranin-vastaiset pakotteet.
Se, mitä he puhuvat kotikentällään, on heidän oma asiansa.
EU:n kohdalla asia on toinen:
Eurooppa-neuvosto päättää, ja päätös sitoo kaikkia jäsenmaita.
Ne purkavat pakotteet heti, kun sopimus on solmittu.
Iranin ja USA:n viranomaisten viimeaikaiset lausunnot -
kertovat kasvavista erimielisyyksistä ydinsopimuksen ympärillä -
ja herättävät epäilyksiä sopimukseen pääsystä 30.6. mennessä.
Iranin ulkoministeri Zarif painotti, -
että Iran pitäisi lupauksensa niin kauan kuin länsikin.
Hänen mukaansa sopimus voisi avata ovia -
hedelmällisille suhteille kansainväliseen yhteisöön.
USA:n virkamiehet puolestaan pitivät kiinni siitä, -
että yksityiskohtainen lista kohdista, joista sovittiin ydinneuvotteluissa, -
ei olisi neuvoteltavissa vaan tulisi osaksi lopullista sopimusta.
Seuraavaksi Irakin sotaan.
Pohjois-Israelista kotoisin oleva Israelin arabi on raporttien mukaan -
ammuttu kuoliaaksi eilen Irakissa, kaksi vuotta sen jälkeen, -
kun hän lähti Israelista liittyäkseen ISISin riveihin.
30-vuotiaan miehen kuolemasta kertoi hänen perheensä.
Perheen mukaan -
muut ISISissä taistelleet Israelin arabit ilmoittivat heille asiasta.
Tämä ei ollut ensimmäinen kerta, -
kun Israelin arabi on tapettu ISISiin liittymisen jälkeen.
Puolustusviranomaisten mukaan joulukuun 2014 alkuun mennessä -
ainakin 20 Israelin arabia oli lähtenyt Israelista liittyäkseen ISISiin.
Israelin Maariv-lehti kertoi, että Israel isännöi ensi viikolla -
kansainvälistä, ydinkoeaiheista YK-konferenssia.
Turvallisuus- ja tiedusteluasioiden analyytikon mukaan -
konferenssiin osallistuu noin 100 edustajaa Jordaniasta, Egyptistä -
sekä muista arabi- ja muslimivaltioista, -
myös maista, joilla ei ole diplomaattisia suhteita Israeliin.
Konferenssin ehtona Israelin ulkoministeriön piti luvata, -
että se huolehtii niiden delegaatioiden turvallisuudesta, -
joilla ei ole diplomaattisia suhteita Israeliin.
Tässä ydinkoekieltosopimus- konferenssissa -
on tarkoitus analysoida ja tehdä loppupäätelmiä -
marraskuussa 2014 suoritetun ydinkokeen tuloksista.
Kokeella testattiin -
järjestön tarkastajien valmiutta tunnistaa ja monitoroida ydinkokeita.
Ydinkoekieltosopimus on monen- välinen sopimus, jossa maat sopivat -
kieltävänsä kaikki ydinkokeet, sotilaal- lisia tai siviilitarkoituksia varten.
Kiina, Egypti, Iran, Israel ja USA ovat allekirjoittaneet sopimuksen, -
mutta eivät ole toistaiseksi ratifioineet sitä.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman